 Bola Tinubu: Aráàlú, ṣé ẹ fẹ kí oko ọgbìn oúnjẹ yin di ojú ogun ni àbi kó mú irè oko jáde? Tinubu ni awọn to fẹ ba ọjọ ọla Naijiria jẹ lasiko to ku diẹ ki aṣeyori de ni wọn da rogbodiyan silẹ, ti wọ n da alaafia orilẹede yii ru. O sọ ni ibi ayẹyẹ aṣekagba ikẹkọjade ni Fasiti fun eto ọgbin, Federal University of Agriculture, Makurdi, ni ipinlẹ Benue. Àwọn iròyin tì ẹ leè ní ìfẹ síí: Tinubu to gba ami ẹyẹ Honorary doctorate nibẹ ni, iṣẹ agbẹ ni ọna abayo si iṣoro iya ati iṣẹ to n koju awọn ọmọ Naijiria. Asiko itusilẹ lo yẹ ki igba yii jẹ fun awọn araalu tori asia orilẹede to ni alaafia ati iṣọkan ni opomulero orilẹede Naijiria. Amọ awọn eniyan ibi ti wọn n ṣekọlu si awọn agbẹ lo n fi ebi pa awọn eniyan ni Naijiria. Nitori ti ko ba si ounjẹ ni orilẹede, awọn eniyan a jẹun ọta wọn nitori awọn eniyan ti ko si owo ni ọwọ wọn, ko ni le jẹun to tọ. Asiwaju Bola Ahmed Tinubu ni awọn ọmọ Naijiria gbọdọ pinnu boya wọn fẹ ki oko ti wọn n gbin ounjẹ si jẹ ibudo ogun, tabi ko pada si ibi ti wọn ti n fun awọn eniyan ni ounjẹ. Hisham Wadan: Ìlanilọyẹ nípa àrùn ojú ló mú mi ṣe fíìmù Lost in London Tinubu ni lasiko ọwọn gogo ounjẹ yii, ijọba nilo ati pese ọna igbalode ti wọn yoo ma a lo lati fi ṣe eto ọgbin ati ipese ounjẹ fun awọn eniyan. Bakan naa ni Tinubu rọ ijọba lati pese iranwọ ati ẹyawo fun awọn agbẹ lati le e ṣiṣẹ wọn bi iṣẹ, ki iṣoro ọwọn gogo ounjẹ le dopin ni Naijiria. : Asaaju gboogi ninu ẹgbẹ oṣelu APC ni Naijiria, Asiwaju Bola Ahmed Tinubu ti ni awọn esu beleke bii eeyan lo wa lẹyin idarudapọ to n ṣẹlẹ lorilẹede Naijiria. 